ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
ടൗട്ടെ ചുഴലിക്കാറ്റ് : ദേശീയ ക്രൈസിസ് മാനേജ്മന്റ് സമിതി ക്യാബിനറ്റ് സെക്രട്ടറിയുടെ അധ്യക്ഷതയിൽ യോഗം ചേർന്ന് സ്ഥിതിഗതികൾ വിലയിരുത്തി
കുറഞ്ഞ നാശനഷ്ടവും നാശനഷ്ടവും ഉറപ്പാക്കുകയായിരിക്കണംലക്ഷ്യമെന്ന് രാജിവ് ഗൗബേ
ആശുപത്രികളുടെയും കോവിഡ് കെയർ സെന്ററുകളുടെയും തടസ്സമില്ലാത്ത പ്രവർത്തനം ഉറപ്പാക്കുന്നതിന് ആവശ്യമായ ക്രമീകരണങ്ങൾ കൈക്കൊള്ളണം
കേന്ദ്ര കാബിനറ്റ് സെക്രട്ടറി ശ്രീ രാജിവ് ഗൗബേയുടെ അദ്ധ്യക്ഷതയില് ദേശീയ ക്രൈസിസ് മാനേജ്മെന്റ് സമിതി  ഇന്ന് യോഗം ചേര്ന്ന് അറബിക്കടലില് രൂപം കൊണ്ട 'ടൗട്ടെ' ചുഴലിക്കാറ്റിനെ നേരിടുന്നതിനായി കേന്ദ്ര-സംസ്ഥാന ഗവണ്മെന്റുകളും /ഏജന്സികളും നടത്തിയിട്ടുള്ള തയാറെടുപ്പുകള് അവലോകനം ചെയ്തു.
മെയ് 18 ന് രാവിലെ ഗുജറാത്ത് തീരത്ത് എത്തുമെന്ന് പ്രതീക്ഷിക്കുന്ന ചുഴലിക്കാറ്റിന്റെ ഏറ്റവും പുതിയ അവസ്ഥയെക്കുറിച്ച് ഇന്ത്യന് കാലാവസ്ഥാ വകുപ്പ് ഡയറക്ടര് ജനറല്  സമിതിയെ അറിയിച്ചു. മണിക്കൂറില് 150 മുതല് 160 കിലോമീറ്റര് വരെ വേഗതയുള്ള കാറ്റായിട്ടായിരിക്കും ഇത് എത്തുക. ഇതിനോടനുബന്ധിച്ച് സംസ്ഥാനത്തെ തീരദേശ ജില്ലകളില് ശക്തമായ കാറ്റും, കനത്ത മഴും, കൊടുങ്കാറ്റും ഉണ്ടായേക്കും.
ചുഴലിക്കാറ്റിനെ നേരിടാന് നടത്തിയ തയ്യാറെടുപ്പ് നടപടികളെക്കുറിച്ച് ബന്ധപ്പെട്ട സംസ്ഥാനങ്ങളിലെ ചീഫ് സെക്രട്ടറിമാര് സമിതിയെ അറിയിച്ചു. ഭക്ഷ്യധാന്യങ്ങള്, കുടിവെള്ളം, മറ്റ് അവശ്യവസ്തുക്കള് എന്നിവയുടെ മതിയായ സ്റ്റോക്കുകള് ഒരുക്കുകയും വൈദ്യുതി, ടെലികമ്മ്യൂണിക്കേഷന് മുതലായ അവശ്യ സേവനങ്ങള് പരിപാലിക്കുന്നതിനുള്ള തയ്യാറെടുപ്പുകളും നടത്തി.
ഈ സംസ്ഥാനങ്ങളില് എന്.ഡി.ആര്.എഫ് 79 ടീമുകളെ വിന്യസിക്കുകയോ / ലഭ്യമാക്കുകയോ ചെയ്തിട്ടുണ്ട്, കൂടാതെ 22 അധിക ടീമുകളേയും സന്നദ്ധരാക്കി നിര്ത്തിയിട്ടുണ്ട്. കപ്പലുകള്ക്കും വിമാനങ്ങള്ക്കുമൊപ്പം കര-നാവിക-തീരസംരക്ഷണ സേനകളുടെ രക്ഷാപ്രവര്ത്തന സംഘങ്ങളെയും വിന്യസിച്ചിട്ടുണ്ട്.
ആശുപത്രികളുടേയും കോവിഡ് കെയര് സെന്ററുകളുടേയും തടസ്സമില്ലാത്ത പ്രവര്ത്തനം ഉറപ്പാക്കുന്നതിന് ആവശ്യമായ ക്രമീകരണങ്ങള് ഏര്പ്പെടുത്തിയിട്ടുണ്ട്, അതോടൊപ്പം രാജ്യത്താകമാനമുള്ള കോവിഡ് സൗകര്യങ്ങളിലേക്ക് ഓക്സിജന്റെ തടസരഹിതമായ ഉത്പ്പാദനവും വിതരണവും ഉറപ്പാക്കിയിട്ടുമുണ്ട്.
ജനങ്ങളുടെ ജീവന് നഷ്ടപ്പെടാതിരിക്കാനും നാശനഷ്ടങ്ങള് കുറയ്ക്കുന്നതിനുമായി ചുഴലിക്കാറ്റ് ബാധിക്കുന്ന പ്രദേശങ്ങളിലെ ആളുകളെ ഒഴിപ്പിക്കാനുള്ള എല്ലാ നടപടികളും സ്വീകരിക്കണമെന്നതിന് കേന്ദ്ര-സംസ്ഥാന ഏജന്സികളുടെ തയ്യാറെടുപ്പ് അവലോകനം ചെയ്തുകൊണ്ട് ശ്രീ രാജീവ് ഗൗബ ഊന്നല് നല്കി. വൈദ്യുതി ടെലികോം, മറ്റ് പ്രധാനപ്പെട്ട സേവനങ്ങള് എന്നിവ പുനസ്ഥാപിക്കുന്നതിനുള്ള തയാറെടുപ്പുകള് ക്രമീകരിക്കണം. ആശുപത്രികളുടെയും കോവിഡ് സെന്ററുകളുടെയും പ്രവര്ത്തനം തടസ്സപ്പെടാതിരിക്കാനും അവയ്ക്ക് ഓക്സിജന് സുഗമമായി വിതരണം ചെയ്യുന്നത് പരിപാലിക്കാനും വേണ്ട എല്ലാ നടപടികളും സ്വീകരിക്കണം. സംസ്ഥാന ഭരണകൂടങ്ങള്ക്ക് ആവശ്യമായ എല്ലാ സഹായങ്ങളും നല്കാനും അവരുമായി വളരെ ഏകോപനത്തോടെ പ്രവര്ത്തിക്കാനും അദ്ദേഹം ബന്ധപ്പെട്ട ഏജന്സികളോട് നിര്ദ്ദേശിച്ചു.
ഗുജറാത്ത്, മഹാരാഷ്ട്ര, ഗോവ, കര്ണാടകം , കേരളം , തമിഴ്നാട് എന്നീ സംസ്ഥാനങ്ങളിലെ ചീഫ് സെക്രട്ടറിമാരും ഒപ്പം ലക്ഷദ്വീപ്, ദാദ്രാ ആന്റ് നാഗര്ഹവേലി, ദാമന് ആന്റ് ദിയു. എന്നീ കേന്ദ്ര ഭരണപ്രദേശങ്ങളിലെ ഭരണാധികാരികളുടെ ഉപദേശകരും ആഭ്യന്തര, ഊര്ജ്ജ, ഷിപ്പിംഗ്, ടെലികോം, വ്യോമയാനം, ഫിഷറീസ് മന്ത്രാലയങ്ങളിലെ സെക്രട്ടറിമാരും റെയില്വേ ബോര്ഡ് ചെയര്മാന്, എന്.ഡി.എം.എ മെമ്പര് സെക്രട്ടറി, തുടങ്ങിയവരും യോഗത്തില് സംബന്ധിച്ചു.
ആരോഗ്യ, കുടുംബക്ഷേമ മന്ത്രാലയം
18 വയസ്സിന് മേൽ പ്രായമുള്ള എല്ലാവർക്കും 2022 ഏപ്രിൽ 10 മുതൽ സ്വകാര്യ പ്രതിരോധ കുത്തിവയ്പ്പ് കേന്ദ്രങ്ങളിൽ കോവിഡ് മുൻകരുതൽ ഡോസ് ലഭ്യമാണ്
ന്യൂ ഡൽഹി: ഏപ്രിൽ 8, 2022
18 വയസ്സിന് മേൽ പ്രായമുള്ളവർക്ക് സ്വകാര്യ പ്രതിരോധ കുത്തിവയ്പ്പ് കേന്ദ്രങ്ങളിൽ കോവിഡ് മുൻകരുതൽ ഡോസ് ലഭ്യക്കും. 2022 ഏപ്രിൽ 10 മുതൽ  സ്വകാര്യ പ്രതിരോധ കുത്തിവയ്പ്പ് കേന്ദ്രങ്ങൾ വഴി 18 വയസ്സിനു മേൽ പ്രായമുള്ളവർക്കായി മുൻകരുതൽ ഡോസ് വിതരണം ആരംഭിക്കും. രണ്ടാം ഡോസ് എടുത്ത് 9 മാസം പൂർത്തിയാക്കിയ 18 വയസ്സിനു മേൽ പ്രായമുള്ള എല്ലാവർക്കും മുൻകരുതൽ ഡോസിന് അർഹതയുണ്ട്.
രാജ്യത്തിതുവരെ 15 വയസ്സിന് മേൽ പ്രായമുള്ളവരിൽ ഏകദേശം 96% പേർക്ക് ഒരു ഡോസ് കോവിഡ് വാക്സിനെങ്കിലും ലഭിച്ചിട്ടുണ്ട്. 15 വയസ്സിന് മേൽ പ്രായമുള്ളവരിൽ ഏകദേശം 83% പേർക്ക് രണ്ട് ഡോസും ലഭിച്ചു. ആരോഗ്യപ്രവർത്തകർ, മുൻനിരപ്പോരാളികൾ, 60 വയസ്സിന് മേൽ പ്രായമുള്ളവർ തുടങ്ങിയ വിഭാഗങ്ങൾക്ക് 2.4 കോടിയിലധികം മുൻകരുതൽ ഡോസുകൾ വിതരണം ചെയ്തു. 12 മുതൽ 14 വയസ്സു വരെ പ്രായമുള്ളവരിൽ 45% പേർക്ക് ആദ്യ ഡോസ് ലഭിച്ചു.
RRTN/SKY
(Visitor Counter : 251
പ്രധാനമന്ത്രിയുടെ ഓഫീസ്
അത്ലറ്റിക്സ് പുരുഷന്മാരുടെ ട്രിപ്പിൾ ജമ്പിൽ സ്വർണം നേടിയ എൽദോസ് പോളിനെ പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിലെ അത്ലറ്റിക്സ് പുരുഷന്മാരുടെ ട്രിപ്പിൾ ജമ്പിൽ സ്വർണം നേടിയ എൽദോസ് പോളിനെ പ്രധാനമന്ത്രി അഭിനന്ദിച്ചു
പ്രധാനമന്ത്രി ട്വീറ്റ് ചെയ്തു :
"ഇന്നത്തെ ട്രിപ്പിൾ ജമ്പ് ഇനം ചരിത്രം സൃഷ്ടിച്ചു . നമ്മുടെ കായികതാരങ്ങൾ മികച്ച പ്രകടനം കാഴ്ചവച്ചു. കഴിഞ്ഞ അന്താരാഷ്ട്ര മത്സരങ്ങളിൽ തന്റെ മികച്ച പ്രകടനത്തിന് പിന്തുണ നൽകുകയും സ്വർണ്ണ മെഡൽ നേടുകയും ചെയ്ത മികച്ച പ്രതിഭയുള്ള എൽദോസ് പോളിന് അഭിനന്ദനങ്ങൾ. അദ്ദേഹത്തിന്റെ സമർപ്പണം പ്രശംസനീയമാണ്."
--ND--
(
വിദ്യാഭ്യാസ മന്ത്രാലയം
കോവിഡ്19 ലോക്ഡൗണ് കാലയളവില് ഡിജിറ്റല് പഠനമേഖലയില് വന് കുതിച്ചുകയറ്റം
മാനവ വിഭവശേഷി വികസന മന്ത്രാലയത്തിന്റെ ഇ - പഠന വേദികള്ക്ക് അഞ്ചിരട്ടിയോളം സന്ദര്ശകര് വര്ധിച്ചു
സ്വയംപ്രഭ, ജ്ഞാന്ദര്ശന് എന്നിവ പോലുള്ള വിദ്യാഭ്യാസ ടിവി ചാനലുകള് ഉപയോഗപ്പെടുത്തണമെന്ന് പഠിതാക്കളോട് കേന്ദ്ര എച്ച്.ആര്.ഡി. മന്ത്രി
(കോവിഡ് 19 ലോക്ഡൗണിന്റെ പ്രത്യാഘാതം ലഘൂകരിക്കുന്നതിനും വിദ്യാര്ത്ഥികള്ക്കു പഠനത്തിന് തുടര്ച്ച ലഭ്യമാക്കുന്നതിനും കേന്ദ്ര മാനവ വിഭവശേഷി വികസന മന്ത്രാലയം നടത്തുന്ന ശ്രമങ്ങളുടെ ഫലമായി കഴിഞ്ഞ രണ്ടാഴ്ചയായി ഇ-പഠനമേഖലയില് വന് കുതിപ്പ്. വിവിധ വിദ്യാഭ്യാസ സ്ഥാപന മേധാവികളുമായി നിരന്തരം വിഡിയോ കോണ്ഫറന്സ് മുഖേന ബന്ധപ്പെട്ട് കേന്ദ്ര എച്ച്.ആര്.ഡി. മന്ത്രി ശ്രീ. രമേശ് പൊക്രിയാല് നിശാങ്ക് ആവശ്യമായ മാര്ഗനിര്ദേശങ്ങള് നല്കുകയും പ്രതികരണങ്ങള് തേടുകയും ചെയ്തുകൊണ്ടിരിക്കുന്നു.
സ്കൂളുകളും ഹയര് സെക്കന്ഡറി സ്ഥാപനങ്ങളും ഓണ്ലൈന് ക്ലാസുകളുടെ വിവിധ രീതികള്ക്കു തുടക്കമിട്ടു. അവരുടെയും വിദ്യാര്ത്ഥികളുടെയും പക്കല് ലഭ്യമായ ഇ-ഉപകരണങ്ങളെ ആശ്രയിച്ച് പഠനസാമഗ്രികള് പങ്കുവയ്ക്കുകയാണ് ചെയ്യുന്നത്. സ്കൈപ്, സൂം, ഗൂഗ്ള് ക്ലാസ്സ്റൂം, ഗൂഗ്ള് ഹാങ്ങൗട്ട്, പ്ലാസാ തുടങ്ങിയ വേദികള് ഓണ്ലൈന് ക്ലാസ്സുകള് നടത്തുന്നതിനും വാട്സാപ്, യൂട്യൂബ് എന്നിവ പ്രഭാഷണങ്ങളും കുറിപ്പുകളും അപ്ലോഡ് ചെയ്യുന്നതിനും സ്വയം, എന്പിടെല് തുടങ്ങിയവ ഇ-പഠന ലിങ്കുകള് പങ്കുവയ്ക്കുന്നതിനും ഓണ്ലൈന് പ്രസിദ്ധീകരണങ്ങളില് പ്രവേശിക്കുന്നതിനും അധ്യാപകര് ഉപയോഗിക്കുന്നു.
കേന്ദ്ര സര്വകലാശാലകള്, ഐ.ഐ.ടികള്, ഐ.ഐ.ഐ.ടികള്, എന്.ഐ.ടികള്, ഐസര് തുടങ്ങിയ ഉന്നത വിദ്യാഭ്യാസ സ്ഥാപനങ്ങളിലെ 50 മുതല് 60 ശതമാനം വരെ വിദ്യാര്ത്ഥികള് ഏതെങ്കിലും ഇ-പഠന വേദികള് ഉപയോഗിക്കുന്നവരാണ്. ഇന്റര്നെറ്റിന്റെ അഭാവവും മറ്റ് ഡിജിറ്റല് അടിസ്ഥാന സൗകര്യങ്ങള് ഇല്ലാത്തതും ഇ -പഠനത്തിനു തടസ്സമാകുന്ന നിരവധി സംഭവങ്ങളുണ്ട്. ഈ പ്രശ്നം ഒരു പരിധിവരെയെങ്കിലും മറികടക്കുന്നതിന് അധ്യാപകര് സ്ലൈഡുകളും നോട്ടുകളുടെ കയ്യെഴുത്തു പകര്പ്പുകളും റെക്കോര്ഡ് ചെയ്ത പ്രഭാഷണങ്ങളും ഉള്പ്പെടെ കഴിയുന്നത്ര പഠന സാമഗ്രികള് ലഭ്യമായ ഏതെങ്കിലും ഡിജിറ്റല് സാധ്യത ഉപയോഗപ്പെടുത്തി പങ്കുവയ്ക്കുന്നുമുണ്ട്. ഹ്രസ്വകാലത്തേക്കു വന്നുപെട്ടിരിക്കുന്ന തടസ്സങ്ങള് ഒരു കുട്ടിയെയും പഠനത്തില് നിന്ന് അകറ്റി നിര്ത്തുന്നില്ല എന്ന് റെക്കോര്ഡ് ചെയ്ത ക്ലാസ്റൂം പ്രഭാഷണങ്ങള് പങ്കുവയ്ക്കുന്നതിലൂടെ ഉറപ്പുവരുത്തുകയാണ് ചെയ്യുന്നത്. വിദ്യാര്ത്ഥികളുടെ ചോദ്യങ്ങള്ക്ക് മറുപടി നല്കാന് അധ്യാപകര് അവരുമായി ഓണ്ലൈന് ചാറ്റ് വേളകള് സംഘടിപ്പിക്കുകയും ചെയ്യുന്നു.
കഴിഞ്ഞ മാസം 20 മുതല് എച്ച്.ആര്.ഡി. മന്ത്രാലയത്തിന്റെ വിവിധ ഇ-പഠന വേദികള്ക്ക് മുമ്പൊരിക്കലും ഇല്ലാത്ത വിധമുള്ള കുതിപ്പാണുള്ളത്; ഇവ സന്ദര്ശിക്കുന്നവരുടെ എണ്ണം 1.4 കോടി കടന്നിരിക്കുന്നു. ദേശീയ ഓണ്ലൈന് വിദ്യാഭ്യാസ വേദിയായ 'സ്വയം' ഇന്നലെ വരെ സമീപിച്ചവരുടെ എണ്ണം രണ്ടര ലക്ഷത്തിലധികമാണ്. ഇത് മാര്ച്ച് അവസാന ആഴ്ചയിലെ അമ്പതിനായിരം സന്ദര്ശകരുടെ അഞ്ച് ഇരട്ടിയാണ്. സ്വയം ഇ-പഠന വേദിയില് ലഭ്യമായ 574 കോഴ്സുകളില് ചേര്ന്നുകഴിഞ്ഞ 26 ലക്ഷത്തോളം പഠിതാക്കള്ക്കു പുറമേയാണ് ഇത്. സ്വയംപ്രഭ ഡി.ടി.എച്ച്. ടിവി ചാനലുകള് പ്രതിദിനം കാണുന്നത് ഏകദേശം 59000 പേരാണ്; ലോക് ഡൗണ് തുടങ്ങിയിട്ട് ഇതുവരെ 6.8 ലക്ഷത്തിലധികം പേര് അത് കണ്ടു. മന്ത്രാലയത്തിനു കീഴിലുള്ള മറ്റ് ഏജന്സികളുടെ ഡിജിറ്റല് വേദികള്ക്ക് ലഭിക്കുന്ന പ്രതികരണങ്ങളും സമാനമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഒക്ടോബർ 18, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 219.37 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 4,23,087 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 26,449 പേർ; ചികിത്സയിലുള്ളത് ആകെ രോഗബാധിതരുടെ 0.06%
കഴിഞ്ഞ 24 മണിക്കൂറിനിടെ 1,919 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,40,77,068 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,542 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 0.68%; പ്രതിവാര രോഗസ്ഥിരീകരണ നിരക്ക് 1.02%
ആകെ നടത്തിയത് 89.89 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,27,207 പരിശോധനകൾ
RRTN
(Visitor Counter : 83
സാംസ്കാരിക മന്ത്രാലയം
പി.വി സിന്ധുവിനെ വിജയത്തിലേക്ക് നയിച്ച റാക്കറ്റ് സ്വന്തമാക്കാം
ന്യൂഡൽഹി, സെപ്റ്റംബർ 29, 2021
ടോക്കിയോ ഒളിമ്പിക്സ് -2020 ൽ ചരിത്രം സൃഷ്ടിച്ചതിന് ശേഷം ഇന്ത്യയുടെ എയ്സ് ഷട്ടിലർ പി.വി. സിന്ധുവിന്റെ പേര് നമ്മുടെ വീട്ടകങ്ങളിൽ വളരെ സുപരിചിതമായി മാറി. തുടർച്ചയായ ഒളിമ്പിക്സുകളിൽ മെഡൽ നേട്ടം കൈവരിക്കുന്ന ആദ്യ വനിതാ കായികതാരമാണ് അവർ. നേരത്തെ റിയോ ഒളിമ്പിക്സിൽ സിന്ധു വെള്ളി മെഡൽ നേടിയിരുന്നു. അതേ വിജയശൈലി നിലനിർത്തിക്കൊണ്ട്, സിന്ധു ടോക്കിയോ ഒളിമ്പിക്സിൽ ചൈനയുടെ ഹീ ബിങ്ജിയാവോയെ 21-13, 21-15ന് തോൽപ്പിച്ച് വെങ്കല മെഡൽ നേടി.
ലോക ചാമ്പ്യൻഷിപ്പായാലും ഒളിമ്പിക്സായാലും മികച്ച പ്രകടനങ്ങളിലൂടെ സിന്ധു ഇതിനകം തന്നെ ഇന്ത്യയുടെ അഭിമാനമായി മാറിയിട്ടുണ്ട് . വിജയം ഒരു ശീലമാക്കിയിരിക്കുന്ന അവരുടെ യാത്ര ഇപ്പോഴും തുടരുകയാണ്. സിന്ധു ചരിത്രം സൃഷ്ടിച്ച ബാഡ്മിന്റൺ റാക്കറ്റിന്റെ മൂല്യം സങ്കൽപ്പിക്കുക. ഇത് അമൂല്യമാണ്, സംശയമില്ല. എന്നാൽ ആർക്കും ആ റാക്കറ്റ് സ്വന്തമാക്കാം. രാജ്യത്തിന്റെ താൽപ്പര്യാർത്ഥം സംഘടിപ്പിക്കപ്പെടുന്ന ഈ അമൂല്യമായ റാക്കറ്റിന്റെ ലേലത്തിൽ നിങ്ങൾക്കും ഭാഗമാകാം.
ഒളിമ്പിക്സ് പ്രകടനത്തിലൂടെ രാജ്യത്തെ വിസ്മയിപ്പിച്ച , സിന്ധു ഇന്ത്യയിലേക്ക് തിരിച്ചെത്തിയ ഉടൻ തന്നെ പ്രധാനമന്ത്രി നരേന്ദ്ര മോദിക്ക് തന്റെ റാക്കറ്റ് സമ്മാനിച്ചു. നിങ്ങൾക്കറിയാവുന്നതുപോലെ, പ്രധാനമന്ത്രിക്ക് ലഭിച്ച സമ്മാനങ്ങളുടെ ഇ-ലേലം ആരംഭിച്ചു. സിന്ധുവിന്റെ റാക്കറ്റും ലേലം ചെയ്യുന്ന ഇനങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്. സെപ്റ്റംബർ 17-ന് ആരംഭിച്ച ഈ ഇ-ലേലം ഒക്ടോബർ 7 വരെ തുടരും. നിങ്ങൾ ചെയ്യേണ്ടത് www.pmmementos.gov.in ലേക്ക് ലോഗിൻ ചെയ്ത് ഇ-ലേലത്തിൽ പങ്കെടുക്കുക മാത്രമാണ്. സിന്ധുവിന്റെ റാക്കറ്റിന്റെ അടിസ്ഥാന വില 80 ലക്ഷം രൂപയാണ്.
പ്രധാനമന്ത്രിയ്ക്ക് ലഭിച്ച സമ്മാനങ്ങൾ മുമ്പും ലേലം ചെയ്തിരുന്നു. അത്തരമൊരു ലേലം അവസാനമായി നടന്നത് 2019 ലാണ്. ആ ലേലത്തിൽ ഗവൺമെന്റിന് 15.13 കോടി രൂപ ലഭിച്ചിരുന്നു. പ്രധാനമന്ത്രി നരേന്ദ്ര മോദിയുടെ മാർഗനിർദേശപ്രകാരം ഗംഗയെ ശുദ്ധവും നിർമ്മലവുമാക്കാൻ മുഴുവൻ തുകയും 'നമാമി ഗംഗ കോശിൽ' നിക്ഷേപിച്ചു. ഇത്തവണയും ലേലത്തിലൂടെ ലഭിക്കുന്ന വരുമാനം 'നമാമി ഗംഗ കോശിലേക്ക്' കൈമാറും.
IE/SKY
(Visitor Counter : 156
ആഭ്യന്തരകാര്യ മന്ത്രാലയം
അന്വേഷണത്തിലെ മികവിന് കേന്ദ്ര ആഭ്യന്തര മന്ത്രിയുടെ മെഡല്
അന്വേഷണത്തിലെ മികവിനുള്ള കേന്ദ്ര ആഭ്യന്തര മന്ത്രിയുടെ 2020 ലെ മെഡല് 121 പോലീസ് ഉദ്യോഗസ്ഥർക്ക് സമ്മാനിച്ചു. കുറ്റകൃത്യ അന്വേഷണത്തിലുള്ള കഴിവ് പ്രോത്സാഹിപ്പിക്കുക, അന്വേഷണ ഉദ്യോഗസ്ഥരുടെ അന്വേഷണത്തിലുള്ള അത്തരം മികവ് അംഗീകരിക്കുക എന്നിവ ലക്ഷ്യമിട്ടാണ് 2018 മുതൽ മെഡൽ ഏർപ്പെടുത്തിയത്.
അവാർഡുകൾ ലഭിച്ചവരിൽ 15 പേർ സിബിഐയിൽ നിന്നും 10 പേർ വീതം മധ്യപ്രദേശ്, മഹാരാഷ്ട്ര പോലീസിൽ നിന്നും 8 പേർ ഉത്തർപ്രദേശ് പോലീസിൽ നിന്നും 7 പേർ വീതം കേരള, പശ്ചിമ ബംഗാൾ പൊലീസിൽ നിന്നുമുള്ളവരാണ്. ബാക്കിയുള്ളവർ മറ്റു സംസ്ഥാനങ്ങളിൽ നിന്നും കേന്ദ്രഭരണ പ്രദേശങ്ങളിൽ നിന്നുമുള്ളവരാണ്. ഇതിൽ ഇരുപത്തിയൊന്ന് വനിതാ പോലീസ് ഉദ്യോഗസ്ഥരും ഉൾപ്പെടുന്നു.
അവാർഡ് ലഭിച്ചവരുടെ പട്ടികയ്ക്കായി ഇവിടെ ക്ലിക്കുചെയ്യുക
For list of awardees click here
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ നാദിയയിൽ വാഹനാപകടത്തിൽ മരിച്ചവർക്ക് പ്രധാനമന്ത്രി സഹായധനം പ്രഖ്യാപിച്ചു
പശ്ചിമ ബംഗാളിലെ നാദിയയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  2 ലക്ഷം രൂപ വീതം സഹായധനം അനുവദിച്ചു.പരിക്കേറ്റവർക്ക് 50,000 രൂപ നൽകും.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
പശ്ചിമ ബംഗാളിലെ നാദിയയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രി പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായം പ്രഖ്യാപിച്ചു. പരിക്കേറ്റവർക്ക് 50,000 രൂപ നൽകും. ."
(
ഗ്രാമീണ വികസന മന്ത്രാലയം
കോവിഡ് 19 മഹാമാരിയുടെ പശ്ചാത്തലത്തില് ദേശീയ ഗ്രാമീണ ഉപജീവന ദൗത്യത്തിനു കീഴില് മാസ്ക് ഉത്പാദനം തുടങ്ങി
സ്വാശ്രയ സംഘങ്ങള് ഇതുവരെ ഉത്പാദിപ്പിച്ചത് 132 ലക്ഷം മുഖാവരണങ്ങള്
കോവിഡ് -19 നെ നേരിടുന്നതിനായി രാജ്യത്തെ 24 സംസ്ഥാനങ്ങളിലെ 399 ജില്ലകളില് ഗ്രാമവികസന മന്ത്രാലയത്തിനു കീഴിലുള്ള ദേശീയ ഗ്രാമീണ ഉപജിവന ദൗത്യത്തിൻ കീഴിൽ സ്വാശ്രയ സംഘാംഗങ്ങള് മുഖാവരണ നിര്മ്മാണം തുടങ്ങി.
കേരളം, ആന്ദ്രപ്രദേശ്, ഛത്തിസ്ഗഡ്, ഗുജറാത്ത്, മധ്യപ്രദേശ്, ഉത്തര്പ്രദേശ് ഉള്പ്പെടെ നിരവധി സംസ്ഥാനങ്ങലിലെ സ്വാശ്രയ സംഘാംഗങ്ങള് മാസ്ക് നിര്മ്മാണത്തില് സജീവമാണ്. രാജ്യത്തെ 14,522 സ്വാശ്രയസംഘങ്ങളിലെ 65,936 അംഗങ്ങളള് ചേര്ന്ന് ഇതുവരെ 132 ലക്ഷം മാസ്കുകള് നിര്മ്മിച്ചു കഴിഞ്ഞു.
കേരളത്തില് മാര്ച്ച് 15 നാണ് നിര്മ്മാണം തുടങ്ങിയത്. ഏപ്രില് 3 വരെ 14 ജില്ലകളിലെ 306 സ്വാശ്രയ സംഘങ്ങില് നിന്നുള്ള 1,570 പേര് ചേര്ന്ന് 15,77,770 മാസ്കുകളാണ് നിര്മ്മിച്ചിരിക്കുന്നത്.
രാഷ്ട്രപതിയുടെ കാര്യാലയം
ഇന്ത്യൻ റെഡ് ക്രോസ് സൊസൈറ്റിയുടെ വാർഷിക പൊതുയോഗത്തിന്റെ ആചാരപരമായ ചടങ്ങിൽ ഇന്ത്യൻ രാഷ്ട്രപതി അധ്യക്ഷത വഹിച്ചു
ന്യൂ ഡൽഹി: ജൂലൈ 17, 2023
ഇന്ന്  രാഷ്ട്രപതി ഭവൻ കൾച്ചറൽ സെന്ററിൽ നടന്ന ഇന്ത്യൻ റെഡ് ക്രോസ് സൊസൈറ്റിയുടെ വാർഷിക പൊതുയോഗത്തിന്റെ ആചാരപരമായ ചടങ്ങിൽ ഇന്ത്യൻ രാഷ്ട്രപതി ശ്രീമതി ദ്രൗപദി മുർമു അധ്യക്ഷത വഹിച്ചു.
100 വർഷത്തിലേറെയായി ഇന്ത്യൻ റെഡ് ക്രോസ് സൊസൈറ്റി ജനങ്ങൾക്ക് സേവനം നൽകുന്നതിൽ സന്തോഷമുണ്ടെന്ന് ചടങ്ങിൽ സംസാരിച്ച രാഷ്ട്രപതി പറഞ്ഞു. പ്രകൃതി ദുരന്തങ്ങളിലും ആരോഗ്യ അടിയന്തര സാഹചര്യങ്ങളിലും ദുരിതാശ്വാസ പ്രവർത്തനങ്ങളിലൂടെ റെഡ് ക്രോസ് തങ്ങളുടെ പ്രതിബദ്ധത പ്രകടിപ്പിച്ചിട്ടുണ്ടെന്നും അവർ കൂട്ടിച്ചേർത്തു. മാനവികതയ്ക്കുള്ള സമർപ്പണത്തിനും സേവനത്തിനും സൊസൈറ്റിയിലെ എല്ലാ അംഗങ്ങളെയും സന്നദ്ധപ്രവർത്തകരെയും അവർ അഭിനന്ദിച്ചു. മനുഷ്യ സേവനത്തോടുള്ള അവരുടെ അർപ്പണബോധവും അനുകമ്പയും നിസ്വാർത്ഥ മനോഭാവവും മറ്റുള്ളവർക്ക് പ്രചോദനമാകുമെന്ന് അവർ പറഞ്ഞു. ഇന്ത്യൻ റെഡ് ക്രോസ് സൊസൈറ്റി മനുഷ്യരാശിയുടെ ക്ഷേമത്തിനായി തുടർന്നും പ്രവർത്തിക്കുമെന്ന് അവർ ആത്മവിശ്വാസം പ്രകടിപ്പിച്ചു.
രാജ്യത്തുടനീളമുള്ള 100-ലധികം രക്തദാന കേന്ദ്രങ്ങളിലൂടെയും മൊബൈൽ പ്രചാരണങ്ങളിലൂടെയും ഇന്ത്യൻ റെഡ് ക്രോസ് സൊസൈറ്റി ഇന്ത്യയുടെ രക്ത ആവശ്യകതയുടെ 10 ശതമാനം നിറവേറ്റുന്നുണ്ടെന്ന് രാഷ്ട്രപതി ചൂണ്ടിക്കാട്ടി. ആവശ്യമുള്ളവർക്കായി സുരക്ഷിതമായി രക്തം ശേഖരിക്കുകയും സന്നദ്ധ രക്തദാന സംസ്കാരം പ്രോത്സാഹിപ്പിക്കുകയും ചെയ്തുകൊണ്ട് ഇന്ത്യൻ റെഡ് ക്രോസ് സൊസൈറ്റി മികച്ച പ്രവർത്തനം കാഴ്ചവയ്ക്കുന്നുണ്ടെന്ന് അവർ പറഞ്ഞു. രക്തദാനവുമായി ബന്ധപ്പെട്ട തെറ്റിദ്ധാരണകൾ നീക്കുന്നതിനും ജനങ്ങളെ, പ്രത്യേകിച്ച് യുവാക്കളെ ഈ മഹത്തായ സാമൂഹിക ലക്ഷ്യവുമായി ബന്ധിപ്പിക്കുന്നതിനും അവർ റെഡ് ക്രോസ് സൊസൈറ്റിയുടെ അംഗങ്ങളോട് അഭ്യർത്ഥിച്ചു.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 189.81 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 19,688 പേര്
ചികിത്സയിലുള്ളത് 0.05 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 3,549 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,51,248 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,545 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.98 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,65,918 പരിശോധനകള്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും റഷ്യന് പ്രസിഡന്റ് വ്ളാഡിമിര് പുടിനും തമ്മിലുള്ള ടെലിഫോണ് സംഭാഷണം
പ്രധാനമന്ത്രി ശ്രീ. നരേന്ദ്ര മോദി ബഹുമാനപ്പെട്ട റഷ്യന് പ്രസിഡന്റ് വ്ളാഡിമിര് പുടിനുമായി ഇന്ന് ടെലിഫോണ് സംഭാഷണം നടത്തി.
റഷ്യന് പ്രസിഡന്റിന് അദ്ദേഹത്തിൻറെ ജന്മദിന വേളയിൽ പ്രധാനമന്ത്രി ഊഷ്മളമായ ആശംസകൾ നേര്ന്നു.
പുടിനുമായുള്ള ദീര്ഘകാല ബന്ധത്തെപ്പറ്റിയും സൗഹൃദത്തെപ്പറ്റിയും പ്രധാനമന്ത്രി ഓര്മിച്ചു. ഇരു രാജ്യങ്ങളും തമ്മിലുള്ള സവിശേഷവും പ്രത്യേകതയാര്ന്നതുമായ നയപങ്കാളിത്തത്തിന് കരുത്തു പകരുന്നതില് പുടിൻ വഹിച്ച വ്യക്തിപരമായ പങ്കിനെയും പ്രധാനമന്ത്രി ശ്ലാഘിച്ചു.
കോവിഡ് 19 മഹാമാരി ഉയര്ത്തുന്ന വെല്ലുവിളികള് ഉള്പ്പെടെയുള്ള കാര്യങ്ങളില് വരും ദിവസങ്ങളില് ഒന്നിച്ചു പ്രവര്ത്തിക്കാന് ഇരു നേതാക്കളും ധാരണയായി. പൊതുജനാരോഗ്യ സ്ഥിതി സാധാരണ നിലയിലായ ശേഷം, എത്രയും പെട്ടെന്ന് ഇന്ത്യയിൽ പ്രസിഡന്റ് പുടിനെ സ്വാഗതം ചെയ്യാനുള തന്റെ ഔത്സുക്യം പ്രധാനമന്ത്രി അറിയിച്ചു.
റെയില്വേ മന്ത്രാലയം
2020- 21 സാമ്പത്തിക വർഷത്തിൽ ചരക്കുകളുടെ നീക്കത്തിലും വരുമാനത്തിലും നേട്ടം സ്വന്തമാക്കി ഇന്ത്യൻ റെയിൽവേ
ന്യൂഡൽഹി , ഏപ്രിൽ 01, 2021
2020- 21 സാമ്പത്തികവർഷം അവസാനിക്കുമ്പോൾ കോവിഡ് വെല്ലുവിളികൾക്ക് ഇടയിലും തീവണ്ടി മാർഗം ഉള്ള ചരക്ക് നീക്കത്തിൽ റെക്കോർഡ് നേട്ടം പിന്നിട്ട് ഇന്ത്യൻ റെയിൽവേ. .
കഴിഞ്ഞവർഷത്തെ 1209.32 ദശലക്ഷം ടണ്ണിനെ അപേക്ഷിച്ച് 1.93% അധികം, അതായത് 1232.63 ദശലക്ഷം ടണ്ണിന്റെ ചരക്കുനീക്കം എന്ന നേട്ടമാണ് ഇന്ത്യൻ റെയിൽവേ നടപ്പു സാമ്പത്തിക വർഷത്തിലെ അവസാന മാസത്തോടെ പിന്നിട്ടത്
ഇക്കാലയളവിൽ ചരക്കു നീക്കത്തിൽ നിന്നും 1,17,386.0 കോടി രൂപയാണ് ഇന്ത്യൻ റെയിൽവേ നേടിയത്. കഴിഞ്ഞ വർഷം ഇതേ കാലയളവിൽ നേടിയ 1,13,897.20 കോടി രൂപയേക്കാൾ മൂന്ന് ശതമാനം അധികമാണ് ഇത്.
2021 മാർച്ച് മാസം 130.38 ദശലക്ഷം ടൺ ചരക്കുകളാണ് തീവണ്ടിമാർഗം രാജ്യത്ത് വിതരണം ചെയ്തത്. കഴിഞ്ഞ വർഷം ഇതേ കാലയളവിനേക്കാൾ  27.33 ശതമാനം അധികമാണ് ഇത്
2021 മാർച്ച് മാസം തീവണ്ടി മാർഗം ഉള്ള ചരക്ക് നീക്കത്തിലൂടെ 12,887.71 കോടിരൂപയാണ് ഇന്ത്യൻ റെയിൽവേയ്ക്ക് വരുമാനമായി ലഭിച്ചത്. കഴിഞ്ഞ വർഷം ഇതേ മാസത്തേക്കാൾ 
26.16 ശതമാനം അധികമാണ് ഇത്
നിലവിലെ റെയിൽ ശൃംഖലകളിൽ കൂടെയുള്ള ചരക്ക് തീവണ്ടികളുടെ യാത്രാ വേഗത്തിലും വലിയതോതിലുള്ള പുരോഗതി ദൃശ്യമായിട്ടുണ്ട്. 2021 മാർച്ച് മാസം ചരക്ക് തീവണ്ടികളുടെ ശരാശരി വേഗത മണിക്കൂറിൽ 45.6 കിലോമീറ്ററായാണ് രേഖപ്പെടുത്തിയത്. ഇത് കഴിഞ്ഞ വർഷം ഇതേ സമയത്തെ വേഗത്തെക്കാൾ  83 ശതമാനം അധികമാണ്.
IE/SKY
(Visitor Counter : 152
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 184.47 കോടിയിലധികം വാക്സിന് ഡോസുകള്
ഉപയോഗിക്കാത്ത 16.18 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,84,47,26,555
അവശേഷിക്കുന്നത്
16,18,25,796
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 184.47 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 16.1816,18,25,796 വാക്സിന് ഡോസുകള് സംസ്ഥാനങ്ങളുടെ/ കേന്ദ്രഭരണപ്രദേശങ്ങളുടെ പക്കല് ഇനിയും .അവശേഷിക്കുന്നു
-ND-
(Visitor Counter : 94
പ്രധാനമന്ത്രിയുടെ ഓഫീസ്
ആയുഷ്മാന് ഭാരത് 50 ലക്ഷത്തിലേറെ പേര്ക്ക് പ്രയോജനപ്പെട്ടു
ആയുഷ്മാന് ഭാരത് പദ്ധതിക്കു കീഴില് 50 ലക്ഷത്തിലേറെ പേര്ക്ക് ഗുണഫലങ്ങള് പ്രദാനം ചെയ്തുകൊണ്ട് നാഴികക്കല്ല്താണ്ടിയ രാജ്യത്തെ ആരോഗ്യ മേഖലയിലെ പ്രവര്ത്തനങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
'ആരോഗ്യമുള്ള ഒരു ഇന്ത്യയെസൃഷ്ടിക്കുന്ന പ്രയാണത്തില് ഒരുസുപ്രധാന നാഴികക്കല്ല് ! ആയുഷ്മാന് ഭാരത് വഴി ഒരുവര്ഷം 50 ലക്ഷത്തിലധികം പൗരന്മാര്ക്ക് സൗജന്യ ചികിത്സ ലഭ്യമാക്കി എന്നത്ഓരോ ഇന്ത്യക്കാരനും അഭിമാനകരമാണ്. രോഗം ഭേദമാക്കലിന് പുറമെ, ഈ പദ്ധതി നിരവധി ഇന്ത്യക്കാരെശാക്തീകരിക്കുകയുംചെയ്യുന്നു, ' പ്രധാനമന്ത്രി പറഞ്ഞു.
2018ല് ഉദ്ഘാടനം ചെയ്യപ്പെട്ട ആയുഷ്മാന് ഭാരത്, രാജ്യത്തെ 10.74 കോടിയിലധികം പാവപ്പെട്ട ജനങ്ങള്ക്ക് സുഗമമായിവൈദ്യസഹായം ലഭ്യമാക്കുന്ന ലോകത്തെ ഏറ്റവും വലിയ ആരോഗ്യ ഇന്ഷൂറന്സ് പദ്ധതിയാണ്. ആയുഷ്മാന് ഭാരത് പ്രധാനമന്ത്രി ജന് ആരോഗ്യ  പദ്ധതിക്കു കീഴില് 16,085 ആശുപത്രികള് ഇതിനകം, എംപാനല് ചെയ്യപ്പെട്ടിട്ടുണ്ട്. 10 കോടിയിലധികംഇ-കാര്ഡുകള് വിതരണംചെയ്തിട്ടുമുണ്ട്. ആയുഷ്മാന് ഭാരതിനുകീഴില്രാജ്യത്തൊട്ടാകെ ഏകദേശം 17,150 ആരോഗ്യ, സ്വാസ്ഥ്യകേന്ദ്രങ്ങള് പ്രവര്ത്തന സജ്ജമാക്കിയിട്ടുണ്ട്.
ND
(Visitor Counter : 84
ആഭ്യന്തരകാര്യ മന്ത്രാലയം
എന്.ഡി.എം.എ. 14-ാം സ്ഥാപക ദിനം കേന്ദ്ര ആഭ്യന്തര സഹമന്ത്രി ഉദ്ഘാടനം ചെയ്തു
ദുരന്തങ്ങളെ കുറിച്ചുള്ള അവബോധം വര്ദ്ധിപ്പിക്കുകയും, മുന്നറിയിപ്പ് സംവിധാനങ്ങള് ശക്തിപ്പെടുത്തുകയും ചെയ്താല് ദുരന്തങ്ങള്ക്കെതിരെയുള്ള യുദ്ധം പകുതി ജയിക്കുമെന്ന് കേന്ദ്ര ആഭ്യന്തര സഹമന്ത്രി ശ്രീ. കിരണ് റിജിജു പറഞ്ഞു. ദേശീയ ദുരന്ത നിവാരണ അതോറിറ്റിയുടെ 14-ാം സ്ഥാപക ദിനം ന്യൂഡല്ഹിയില് ഉദ്ഘാടനം ചെയ്യുകയായിരുന്നു അദ്ദേഹം.
വര്ദ്ധിച്ച തോതിലുള്ള മനുഷ്യ ഇടപെടലുകള് കൂടുതല് പരിസ്ഥിതി നാശത്തിലേയ്ക്കും, കാലാവസ്ഥാ വ്യതിയാനത്തിനും ഇടവരുത്തുമെന്ന് അദ്ദേഹം ചൂണ്ടിക്കാട്ടി. ദുരന്ത ലഘൂകരണത്തില് ഇന്ത്യയുടെ പങ്ക് ലോകമെമ്പാടും അംഗീകരിക്കപ്പെട്ടതാണെന്ന് ശ്രീ. റിജിജു ചൂണ്ടിക്കാട്ടി.
ദുരന്ത നിവാരണ രംഗത്തെ മികച്ച പ്രവര്ത്തനങ്ങള്ക്ക് വ്യക്തികള്ക്കും, സംഘടനകള്ക്കും പ്രധാനമന്ത്രി പ്രഖ്യാപിച്ച പുരസ്ക്കാരത്തിനുള്ള എന്ട്രികള് അടുത്ത തന്നെ ക്ഷണിക്കുമെന്ന് ചടങ്ങില് സന്നിഹിതനായിരുന്ന ദേശീയ ദുരന്തനിവാരണ അതോറിറ്റി അംഗം ശ്രീ. ആര്.കെ. ജയിന് പറഞ്ഞു.
('2017 ലെ ഗുജറാത്ത് വെള്ളപ്പൊക്കം : ഒരു പഠനം' എന്ന പേരില് നിര്മ്മാണ തൊഴിലാളികള്ക്കായി ദുരന്ത പ്രതിരോധ നിര്മ്മാണ രീതികളെ കുറിച്ചുള്ള പരിശീലന മാനുവല് തദവസരത്തില് പുറത്തിറക്കി. 'ദുരന്തങ്ങളെ കുറിച്ച് നേരത്തെയുള്ള മുന്നറിയിപ്പ്' എന്നതാണ് എന്.ഡി.എം.എ. യുടെ ഇക്കൊല്ലത്തെ സ്ഥാപക ദിന സന്ദേശം.
ND MRD - 865
പ്രധാനമന്ത്രിയുടെ ഓഫീസ്
ബിഎസ്എഫിലെ അടിസ്ഥാന സൗകര്യ വികസനത്തെ പ്രധാനമന്ത്രി അഭിനന്ദിച്ചു
നാല് സംയുക്ത ഔട്ട്പോസ്റ്റുകളുടെ ഉദ്ഘാടനത്തോടെ ബിഎസ്എഫ് കൂടുതൽ ശക്തിപ്പെടുത്തിയതായി കേന്ദ്ര ആഭ്യന്തര മന്ത്രി ശ്രീ അമിത് ഷാ ട്വീറ്റ് ചെയ്തു. രണ്ട് പാർപ്പിട സമുച്ചയങ്ങളും ഒരു ഓഫീസറുടെ മെസ്സും കൂടാതെ മൊത്തം 108.3 കോടി രൂപയുടെ മറ്റ് പദ്ധതികളും ഉദ്ഘാടനം ചെയ്തു.
ട്വീറ്റിന് മറുപടിയായി പ്രധാനമന്ത്രി ശ്രീ നരേന്ദ്ര മോദി ട്വീറ്റ് ചെയ്തു.
"നമ്മുടെ അതിർത്തി സുരക്ഷ വർദ്ധിപ്പിക്കുകയും ധീരരായ ബിഎസ്എഫ് ജവാന്മാരുടെ ജീവിത നിലവാരം മെച്ചപ്പെടുത്തുകയും ചെയ്യും."
Will augment our border security and also improve quality of living for the brave BSF personnel. https://t.co/bDh8lNcglA
— Narendra Modi  May 9, 2023
പ്രധാനമന്ത്രിയുടെ ഓഫീസ്
ജാപ്പനീസ് പ്രധാനമന്ത്രി ഫ്യൂമിയോ കിഷിദ കോവിഡ്-19ൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ആശംസിച്ചു
ജപ്പാൻ പ്രധാനമന്ത്രി ഫ്യൂമിയോ കിഷിദയ്ക്ക് കോവിഡ്-19ൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ശ്രീ നരേന്ദ്ര മോദി ആശംസിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"എന്റെ സുഹൃത്ത് പ്രധാനമന്ത്രി ഫ്യൂമിയോ കിഷിദ കോവിഡ്-19 ൽ നിന്ന് വേഗത്തിൽ സുഖം പ്രാപിക്കാൻ ആശംസിക്കുന്നു."
--ND--
(Wishing my friend Prime Minister Fumio Kishida a speedy recovery from COVID-19. @JPN_PMO @kishida230
— Narendra Modi  August 21, 2022
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 120.27 കോടി പിന്നിട്ടു
കഴിഞ്ഞ 24 മണിക്കൂറിൽ 83,88,824 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 120.27 കോടി  കടന്നു. 1,24,56,121 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 9,868 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,77,830 ആയി. ദേശീയ രോഗമുക്തി നിരക്ക് 98.33%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 152 ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 10,549 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,10,133 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.32 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,81,246 പരിശോധനകൾ നടത്തി. ആകെ 63.71 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.89 ശതമാനമാണ് – 12 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.89 ശതമാനമാണ്. കഴിഞ്ഞ 53 ദിവസമായി ഇത് 2 ശതമാനത്തിൽ താഴെയും, 88 ദിവസമായി 3 ശതമാനത്തിൽ താഴെയുമാണ്.
PIB Headquarters
സി. എ. റ്റി യ്ക്ക് ക്രിസ്മസ് അവധി
(ക്രിസ്മസ് അവധി പ്രമാണിച്ച് സെന്ട്രല് അഡ്മിനിസ്ട്രേറ്റീവ് ട്രിബ്യൂണലിന്റെ എറണാകുളം ബെഞ്ച് 2017 ഡിസംബര് 26 മുതല് ഡിസംബര് 29 വരെ പ്രവര്ത്തിക്കുന്നതല്ല. എന്നാല് അടിയന്തര പ്രാധാന്യമുള്ള കാര്യങ്ങള് കേള്ക്കാനായി വെക്കേഷന് ബഞ്ച് 2017 ഡിസംബര് 27ന് രാവിലെ 11 മണിക്ക് സിറ്റിങ് നടത്തും. ട്രിബ്യൂണലിന്റെ രജിസ്ട്രി പതിവുപോലെ ക്രിസ്മസ് അവധി കാലയളവിലും പ്രവര്ത്തിക്കുകയും അടിയന്തിര പ്രാധാന്യമുള്ള അപേക്ഷകള് മാത്രം രാവിലെ 10.30 മുതല് ഉച്ചയ്ക്ക് ഒരു മണി വരെ സ്വീകരിക്കുന്നതുമാണ്
IE-AB